Băiat de 14 ani din Hunedoara, arestat preventiv după ce ar fi violat o fată de 13 ani, a filmat cu telefonul mobil şi le-a arătat şi altora / Avea fotografii cu încă o fată, în ipostaze explicite
Un adolescent de 14 ani din judeţul Hunedoara a fost arestat preventiv după ce a violat o fată de 13 ani, filmând-o cu telefonul mobil şi larătând imaginiel şi altor persoane. El avea fotografii cu încă o fată, în ipostaze explicite, transmite News.ro.
Direcţia de Investigare a Infracţiunilor de Criminalitate Organizată şi Terorism a anunţat, vineri, că procurorii DIICOT – Biroul Teritorial Hunedoara au dispus reţinerea unui băiat de 14 ani, pentru pornografie infantilă şi viol.
”Din actele de urmărire penală efectuate a rezultat că în luna ianuarie 2024, acesta a întreţinut, prin constrângere fizică, un act sexual cu o victimă minoră, în vârstă de 13 ani, împrejurare în care a produs cu telefonul mobil personal materiale pornografice (videoclipuri) pe care le-a prezentat ulterior şi altor persoane. De asemenea, s-a mai stabilit că inculpatul a deţinut în acelaşi sistem informatic fotografii înfăţişând o altă persoana vătămată minoră în ipostaze sexuale explicite”, a arătat DIICOT.
Joi, judecătorul de drepturi şi libertăţi din cadrul Tribunalului Hunedoara a dispus arestarea preventivă a adolescentului, pentru 30 de zile.
Activităţile judiciare au fost realizate împreună cu poliţiştii Serviciului de Combatere a Criminalităţii Organizate Hunedoara.
Acţiunea a beneficiat de sprijinul poliţiştilor din cadrul IPJ Hunedoara şi jandarmilor din cadrul IJJ Hunedoara.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank